അബൂദബിയില് പി.സി.ആര് പരിശോധനക്ക് 65 ദിര്ഹം അബൂദബി: തലസ്ഥാന എമിറേറ്റിലെ എല്ലാ ആരോഗ്യപരിപാലന കേന്ദ്രങ്ങളിലും കോവിഡ് പി.സി.ആര് പരിശോധനക്ക് നിശ്ചിത ചാര്ജ് പാലിക്കണമെന്ന് അബൂദബി ആരോഗ്യ വകുപ്പ് ആവശ്യപ്പെട്ടു. സ്വാബ് ശേഖരണം, പരിശോധന ഫലങ്ങള് റിപ്പോര്ട്ട്ചെയ്യല് എന്നിവ ഉള്പ്പെടുന്ന പി.സി.ആര് പരിശോധന നിരക്ക് 65 ദിര്ഹമായാണ് ആരോഗ്യ വകുപ്പ് നിശ്ചയിച്ചിരിക്കുന്നത്.അടിയന്തിര സേവനങ്ങള്ക്കും ഈ നിരക്ക് ബാധകമായിരിക്കും. നിശ്ചിത നിരക്കിനേക്കാള് കൂടുതല് ചാര്ജ് ഈടാക്കിയാല് സ്ഥാപനത്തിെന്റ പി.സി.ആര് പരിശോധന നടത്താനുള്ള അനുവാദം റദ്ദാക്കുമെന്നും ബന്ധപ്പെട്ട നിയമ പ്രകാരം പിഴ ഈടാക്കുമെന്നും ആരോഗ്യവകുപ്പ് പ്രസ്താവനയില് അറിയിച്ചു.കോവിഡ് ആരംഭിച്ച ആദ്യകാലത്ത് അബൂദബിയില് പി.സി.ആര് നിരക്ക് 370 ദിര്ഹമായിരുന്നു. പിന്നീട് ഘട്ടംഘട്ടമായാണ് നിരക്ക് കുറച്ചത്. കോവിഡ് രോഗ സന്ദര്ഭത്തിലും നിര്ബന്ധിത ക്വാറന്റീന് സമയങ്ങളിലും മറ്റും പരിശോധനയുടെ ചെലവ് സര്ക്കാര് ധനസഹായ പദ്ധതികള് വഹിക്കും. രോഗലക്ഷണങ്ങളില്ലെങ്കില് പി.സി.ആര് പരിശോധന ചെലവ് വ്യക്തികള് തന്നെ വഹിക്കേണ്ടിവരും. കോവിഡ് പി.സി.ആര് പരിശോധനക്ക് നിശ്ചയിച്ച ചാര്ജിലും കൂടുതല് ഈടാക്കിയതിന് ഒരു സ്ഥാപനത്തിനെതിരെ ആരോഗ്യവകുപ്പ് അടുത്തിടെ പിഴ ചുമത്തിയിട്ടുണ്ട്. നിയമലംഘനം സംബന്ധിച്ച് ആരോഗ്യവകുപ്പില് 02 419 3845 എന്ന ഫോണ് നമ്ബറിലൂടെയോ Healthsystemfinancydoh.gov.ae എന്ന ഇമെയില് മുഖേനയോ പൊതുജനങ്ങള്ക്ക് പരാതി അറിയിക്കാമെന്നും ആരോഗ്യ വകുപ്പ് പ്രസ്താവനയില് പറയുന്നു.